Noodkreet? | Die Pienk Zuit
Ek het die volgende boodskap gekry as aanmerking op ‘n ander post:
Vandag skryf ek met ‘n baie mismoedige hart vir u.
My man het 2 maande terug sy werk verloor as gevolg van die Balju van Wellington wat sy vrou vermoor het. My man was die adjunk balju.Hulle is dadelik afgedank en dus sonder inkomste.
Ons het 3 tiener dogters en ons moet eet, ons moet rekeninge betaal, en noodsaaklikhede vir die tienners koop en weet nie wat alles nie.
Ons is moedeloos, waarheen gaan ons. Daar is niks wat ons kan eet in ons huis nie en die kinders moet meeste van die tyd skool toe gaan sonder ontbyt.
Waar kan ons hulp kry. Niemand sien ooit raak wat ons moet deur gaan nie. Mense dink nie daaraan dat daar honger blanke Suid-Afrikaanse gesinne is nie. Ons hele gesin is wedergebore kinders van die Here. Ons dien die Here met oorgawe.
Ons het al orals probeer, selfs by ons kerk. Hulle het een maal gehelp en toe nie weer nie.
Ek weet daar is mense wat kanse vat, maar hierdie is ‘n ware verhaal. Ek sou nie vra as dit nie regtig sleg met ons gegaan het nie. Hierdie is ‘n noodkreet.
My bank besonderhede is as volg as u dit dalk in u hard dit vind om ons te help
Standard Bank Paarl
Rekening nommer: #######
Rekening naam: L Lourens
Louise, jy sê self daar is mense wat kanse vat, so jy sal seker verstaan as ons skepties is aanvanklik. Dit beteken egter nie ek wil (of gaan) nie help nie, net dat ek seker wil wees ek help nie ‘n kansvatter nie (ne Carien?).
1. Hoe kan ons uitvind of Louise die waarheid praat? Ek sien sy’t ‘n blog.
2. Indien ons seker is sy praat wel die waarheid, wat kan mens doen? Wie in die Paarl kan wel help? Wat is die beste manier om te help? Kom al daai dominees wat hier lees, wat doen mens in hierdie situasie?
Louise skryf in ‘n onlangse post op haar blog hoe sy haar baas gaan vra het vir ‘n verhoging, en dat “Ek het gedink hy gaan squeel, aangesien hy ‘n Jood is, en hulle nie baie lief vir betaal is nie”.
Ek los toe vir haar ‘n opmerking dat ek bly is sy probeer haarself help en die bul by die horings pak, maar dat haar vooroordele teenoor jode my geweldig pla. Ek noem ook dat ek dink sy gaan baie mense se simpatie verloor daarom.
Die aanmerking word toe nie goedgekeur nie, maar die volgende epos gesprek volg toe:
Glo my ek het geen veroordeling teenoor Jode nie. Ek werk saam met hom en hy is nie getroud. Ek doen alles vir hom. Praat met hom oor God, maar dwing dit nie op hom af nie.
Ek is in teendeel baie erg oor hom. Hy het ‘n baie goeie hart. So dit pla my nie wat jy dink nie en of jy nie simpatie met my het nie. My gewete is skoon.
Ek dink ook nie jy ken eers die verhouding tussen hom en my nie. So ek weet nie hoe kan jy se ek veroordeel hom nie. Ons twee het die grootste respek vir mekaar en mekaar se gelowe.
Ek sal NOOIT OOIT sy geloof veroordeel nie.
waarop ek antwoord:
Jy skryf op jou blog
“Ek het gedink hy gaan squeel, aangesien hy ‘n Jood is, en hulle nie
baie lief vir betaal is nie”. – dink bietjie daaroor. Sal hy daarvan
hou as hy dit moet lees?
Ek het nie gesê ek het nie simpatie nie, net dat dit my pla.
waarop sy toe antwoord:
Die beste van alles waaroor jy nou so tekere gaan is dat hy dit self
Jy weet nie waarvan jy praat nie. Ek en hy het ‘n beter verhouding as wat jy ooit in jou lewe met iemand sal he. En dit is MY BLOG. MAG EK NIKS SE DAAROP NIE.
Ek het ook op jou blog gelees, en o wee, nee wat. Los maar.
Nou ja, soos sy sê: o wee, los maar.
40 Responses to “Noodkreet?”
Oktober 24, 2007 at 17:33
Ek ruik ‘n rot. Ek se nie dat hulle nie swaar kry nie, maaaaaaar – hoe gebeur dit dat haar man sy werk verloor oor ‘n ander man sy eks-vrou vermoor het ?
As hy niks daarmee te doen gehad het nie sou hulle hom nie afgedank het nie en indien hulle hom sonder goeie rede in die pad gesteek het (no pun intended, sou swak styl wees) het hy ‘n mielie van ‘n saak om hof toe te vat.
Ek is egter oop om anders oortuig te word, maar tot tyd en wyl sou ek dit nie in die “plausible” mandjie sit nie.
Oktober 24, 2007 at 17:59
Die brief is ook hier: http://www.lig.co.za/briewe.asp
EN die storie is hier:
(Jammer, ek is nie so goed met links plaas nie.)
Uit die berig sou ek reken jy kan Wellington-Noord gemeente kontak. Louise gee tog ook haar epos-adres. Ek sou by haar kontakbesonderhede kry en sorg dat iemand soos n maatskaplike werker gaan kontak maak. Tweedens sou ek ander balju’s kontak en hulle opinie ingewin het. Kaapstad het mos n balju-kantoor.
George Maru Says:
Oktober 24, 2007 at 21:16
My voorstel aan Louise was dat sy haar dominee se naam aan ons gee. Dan kan ‘n mens die dominee/gemeente se telefoonnommer opsoek en kontak maak via haar kerk en miskien deur die kerk as middelman te gebruik, help.
So kan mense gemoedsrus kry dat dit wel ‘n verdienstelike saak is.
Oktober 25, 2007 at 2:36
Daai blog se link werk nie by my nie.
Oktober 25, 2007 at 7:49
Click op die link hier bo vir die blog, die een by die ander post werk nie, want wordpres[s] kort ‘n s.
Oktober 25, 2007 at 9:41
So, wie gaan die Wellington-Noord dominee kontak en aan ons almal terugvoer gee sodat ons weet wat om te doen? Ek dink hier is die kans om of (a) te wys dat bloggers se harte warm gloei en dat ons hierdie netwerk ‘n slag kan gebruik om die wêreld vir iemand beter te maak of (b) die kans om ‘n skelm uit te vang. Als afhangende van wat die Wellington-Noord-predikant sê.
Oktober 25, 2007 at 10:05
My eerste reaksie was om te sê dat hulle gelukkig nie bang hoef te wees dat die Balju aan die deur gaan kom klop nie… 🙂 Maar dis seker swak styl.
Met ‘n swembad en rekenaar by die huis, hoe sleg kan dit gaan? Die moordverhaal is maar twee maande oud – is dit moontlik dat hulle nou al so desperaat is dat hulle op internet moet bedel?
Nee wat! Doen bietjie beter jou bes, Louise! Klink my of jy die maklike pad wil kies, lekker in jou huis sit en die geldjies tel wat inrol…
Ek ken nie Welligton so goed nie, maar ek’s seker daar’s geleentheid om bossies tussen die priële uit te trek, druiwe te gaan pluk, of perskes te skil vir daai lekker chutney wat hulle maak… Wat het jy al gedoen om kos vir jou kinders te kry?
Oktober 25, 2007 at 10:07
Hou ons maar op hoogte, Zuit? Of Freddy? (Ek is inderdaad skepties oor vreemdelinge wat geld vra.)
Oktober 25, 2007 at 10:11
Dankie vir al die voorstelle. Freddy se voorstel klink goed. Ek sal kyk of ek met Wellington-Noord ds kan praat, en uitvind of hulle iets weet van die mense. Sal julle op hoogte hou.
Oktober 25, 2007 at 10:35
Het die ds se nommer opgespoor, maar daar is nie antwoord by die pastorie nie, en hy is nie by die kerkkantoor nie. Sal maar later weer probeer.
Oktober 25, 2007 at 10:41
Hierdie brief is ook op Steve Hofmeyer se blog geplaas en Steve het nogal haar bankbesonderhede op sy post gesit. Ek wonder of ons kan uitvind wat die reaksie daarop was en of mense enigsins gereageer het. Dieselfde brief is gister by ‘n hele paar ouens se blogs gepost. Een van die ouens het die brieg na my geforward om my mening te hoor. Ek het ook ‘n vraag oor die beskikbaarheid van ‘n rekenaar en internet as die saak so ernstig is. Ons het ‘n Maatskaplike Werker in ons gemeente wat altyd na sulke gevalle kyk voor ons help. Sy sou baie vrae hieroor gehad het. Sy sê sy was by die dominee maar hy wou nie help nie. Laat sy vir ons die dominee se naam gee dan vra ons vir hom hoekom hy nie wou help nie. Dalk kry ons ‘n sinvolle antwoord. Ek dink ook die regte roete is om daardie leraar te kontak en dan selfs skenkings deur daardie gemeente (Of die plaaslike CMR – Christelike Maatskaplike Raad) te gee as hulle bereid is om te help. Meeste gemeentes sal nie omgee om sulke geld te kanalsieer na ‘n spesifieke gesin toe om seker te maak dit word vir die regte redes gebruik nie. As daar hulp nodig is, dan moet ons help. Indien nie, dan het ons gedoen wat ons kon. Indien ek die dominee se besonderhede kry, kan ek hom ook kontak. Maar as Zuit op die spoor is, dan is dit ook reg.
Oktober 25, 2007 at 13:28
Mmmm, dit klink vir my ook maar suspisieus. Ek stem saam met Machiel – met ‘n rekenaar, internet en swembad gaan dit tog nie so sleg nie. En haar man is nie werkloos nie – op haar blog sê sy dan dat hy werk gekry het by die skool (@ R 4000 pm)! Ek wonder hoe oud is daardie brief en of iemand anders as syself dit nie dalk geplaas het nie? Zuit, miskien moet jy haar e-pos en vra of sy bewus is van haar briewe wat orals op die blogosfeer verskyn? Ek moet sê – dit moet darem BAIE sleg gaan met my voordat ek so ‘n (bedel)brief sal plaas. Wonder of haar man en kinders daarvan weet?
Oktober 25, 2007 at 13:31
Ekskuus, wou net ook bysê dat ek nie “oordelend” wou klink nie. Almal het seker maar hulle eie probleme…
Oktober 25, 2007 at 14:36
Die brief was ook op my blog geplaas. Ek het haar gekontak en sy het bevestig dat dit wel van haar af kom en dat sy in ‘n desperate situasie is. Ek dink julle het die regte wyse van optrede hierbo beet deur die regte kanale te volg. Ek wil haar graag glo en dit sal baie bevredigend wees om iemand in nood te help.
Oktober 26, 2007 at 8:02
Tehehehe. Da Mario het ook deurgeloop, en toe het ene Plattyrfuss waves gemaak op Steve se Spoegblokkie.
Oktober 26, 2007 at 9:10
Ek het ook met Louise kontak gemaak en haar storie is beslis waar! Die swembad het hul ingesit 13 jaar gelede toe dit nog goed gegaan het met hulle, en sy het nie ‘n rekenaar en internet by die huis nie, sy blog en comment van die werk af! Ek het simpatie en begrip vir haar situasie. Dis maklik vir iemand wat in ‘n cosy job sit en elke aand kos op die tafel het om te sê sy moet ‘n ander werk kry as sy net ‘n halfdag pos het – maar dis nie so eenvoudig op die platteland nie en werk is regtig skaars hier. Jy stap nie net by ‘n plek in en sê gee my ‘n job nie! Jy moet verby die regstellende aksie petaljes kom en as jy ‘n middeljarige vrou is, is dit nog moeiliker!
Ek dink nie dis ons plek om te oordeel oor haar nie – ek dink dit het nogal BAIE guts gevat om daardie comments te los en jouself so bloot te stel! Gee haar krediet dat sy ten minste IETS probeer, en nie op ‘n straathoek staan of van huis tot huis bedel nie!
Ek kan haar nie finansieel help nie, maar ek kan haar ondersteun in gebed en dalk help om iemand te kry wat haar kan help! Ek stem ook 100% saam dat mens die regte kanale moet volg en haar predikant of dalk die welsyn moet kontak sodat hulle dit verder kan vat!
Wat sê julle, gaan ons die warm duvet oor ons vol magies trek en sê dit het niks met ons te doen nie – of gaan ons ons medemens help?
Oktober 26, 2007 at 9:30
My liewe René, dit was nie my bedoeling om te veroordeel nie. Ek het empatie met hierdie vrou (verseker nie simpatie nie). Die feit dat sy niks gesê het in haar brief van haar eie werk nie, sê vir my dat sy mens doelbewus wil mislei om te glo dat hulle geen inkomste het nie. Dit terwyl sy en haar man albei werk het!!!!!!!!
Kan ek vir jou my situasie skets? Ons is ‘n gesin van vier wat in ‘n tweeslaapkamer rytjieshuis woon. My vrou het nie werk nie. Ons kan nie bekostig om die lewensstandaard te handhaaf wat ons graag sou wou nie. Email my, ek gee graag my bankrekeningnommer aan jou, dat jy vir my jou swaarverdiende sentjies kan inbetaal.
Daar’s mense war swaar kry. Baie swaar. Daar’s mense wat graag R4000 per maand sou wou verdien.
Ek verstaan hoekom die kerk hierdie mense nie (wil) help nie.
Oktober 26, 2007 at 9:34
Oeps, voor almal nou hulle geld in ons rekening betaal: dis uit vrye keuse dat my vrou nie werk nie. 🙂 Ek wou net ‘n voorbeeld stel, hoe ek ook sou kon bedel (en die waarheid praat) terwyl dit eintlik nie so sleg gaan met my nie…
Oktober 26, 2007 at 10:18
Terwyl ons nog probeer kontak maak met die ds, ‘n ander gedagte: Sal hierdie nie ‘n goeie M of PhD tesis maak vir iemand wat sosiologie of sielkunde of so iets swot nie? “Begging 2.0 – the role of social websites in the transformation of charitable interaction”.
Oktober 26, 2007 at 11:14
Wel vir wat dit werd is, daai brief het vir Louiselourens.wordpress.com nou tot in die top 5 by WordPress Afrikaans se blog of the day opgestoot.
Oktober 26, 2007 at 12:36
hoekom wil almal dit die dominee se probleem maak en praat almal asof dit die kerk se taak is om hulle te help? ek vind dit vreemd. ek dag dis wat maatskaplike werkers en maatskaplike organisasies doen (soos wat attie tereg sê)?
Oktober 26, 2007 at 12:40
Maeree, die dominee kan miskien net bevestig dat hierdie persoon en haar gesin wel bestaan, en is ook ‘n goeie persoon om mens in kontak te sit met ‘n maatskaplike organisasie. Ek stem saam met jou dis nie sy werk om hulle uit te help nie, maar hy’s ‘n goeie kontakpunt om mee te begin.
Oktober 26, 2007 at 12:59
Nou weet ons wie om NIE te bel oor die honger mense in PE nie.
Oktober 26, 2007 at 13:38
Pienk Zuit eerste keer dat ek hier comment … aangename kennis!!
Graag sal ek ook my beskeie eiertjie wil lê oor die LL probleem. Ongelukkig is my verdomde rekenaar so stadig, maar iewers op Steve se blog het sy die kerk nr ens gelos. Sal kyk of my rekenaar nie vinniger gaan wees die komende naweek, en dan terug voering gee.
Ek wil bitter graag help, een voorstel is om die fondse in die kerk se rekening te deponeer en die kerk vir hulle voedsel koop. Tweedens dink ek as dit die waarheid is, en ek dink so, lei daardie arme mense honger. My hart gaan uit na daardie kinders.
Oktober 26, 2007 at 14:57
Ek wil net sê dat daar gesinne in ons land is wat op minder as R5 per dag (vir ‘n huishouding van enige iets tot 10 mense) ‘n bestaan moet maak. In LL se huishouding het hulle minimum R200 per dag (R 4000 + R 2000??halfdagwerk / 30). As jy geld het om te spaar is daar definitief meer verdienstelike gevalle…
Oktober 26, 2007 at 16:07
Ek dink dis erg opportunisties – soos deur Jewels gese: daar is baie ander plekke waar jou rande heelwat verder sal gaan en meer waardeer gaan word.
Ek sien ook nie wat die verskil is tussen om briewe aan vreemde mense skryf sodat hulle vir jou geld stuur en om bakhand op die hoek van die straat te staan en te bedel sonder om iets in ruil aan te bied nie. Ek is sommer gatvol vir mense wat vir dinge vra sonder om iets in ruil aan te bied. Ek se NEE vir hulle almal. Of hulle gekroonde tande of geen tande het nie.
(P.S. Ek is nie rerig so ‘n onbarmhartige stront soos wat dit hier mag klink nie, maar ek haat dit ook as mense alewig kanse vat en op ander wil teer.)
Oktober 27, 2007 at 12:37
If you want to help someone, yea, why not go give some money to some random person in Kayamandi, and be done with it?
It’s about the same, a stranger you don’t know. This lady may or may not be telling the truth. Someone in Kayamandi is more likely to need it.
As Steve points out, she plays the race card beautifully. This is Steve’s strategy:
“my approach, in principle (i’m not there yet), is i help my friends and family, and give money to (a) the church, and (b) other institutions
i try to avoid giving money to others”
Guys, we need deeper connections, not more. We need to build relationships with real people that are real in our lives, not some phantom haunting the internet.
Blogs are cool in that sense: we are walking a path together, we get to know one another, through repeated interactions. The blogosphere is likely the “deepest” form of online, virtual friendships and relationships?
Best wishes, to Louise as well, I wish everyone could have some good friends around them. Humanity is hurting. Badly.
I’ve seen too many scams.
Oktober 28, 2007 at 0:34
OK! Ek’s die ‘PlatterFuss’ wat die ‘waves’ gemaak het… maar ek het nie die ‘waves’ gemaak voor ek seker van my feite gemaak het nie! Louise Lourens is in die AGS kerk… en en en! Ek het ook haar salaris bevestig!
Ek’s ‘bespring’ oor ek ‘oordeel’! Nee, ek doen nie! Ek ‘kyk’ net voor ek ‘doen’! Mens word so ongelooflik maklik ‘ingeloop’ deur ‘hulpbehoewendes’!!! EN daar’s perke hoe mens te werk gaan om ‘hulp’ te soek!
Dink vir julle self…. al is dit net ‘n paar rand ‘donasie’… mens kan lekker leef op die einde van die dag?
Oktober 28, 2007 at 19:43
Die feit dat die eienaar van die epos bevestig dit is hulle sin, beteken natuurlik nie hierdie is die persoon wie hulle se hulle is nie. Hierdie kom sterk voor na ‘n Nigeriese 419.
Oktober 29, 2007 at 1:05
Is dit tog nie beter om maar in elk geval die spreekwoordelike visstok eerder as die vis te gee nie? Ek meen as die simpatie nou eers gesubdue het en almal weer met hulle nugtere verstande begin dink…
Oktober 29, 2007 at 9:03
Na ek gesien het waar die brief oral gepost is, en begin besef het hoe opportunisties dit werklik is, het ek nog nie weer moeite gedoen om iemand in Wellington op te spoor wat dalk kan help nie.
Johan, ek is vas oortuig dat die visstok nie net beter is as die vis nie; ek reken die vis is nie eens ‘n opsie nie in meeste gevalle.
Ek voel soos Hugo. Die geld wat ek vir my kerk gee word aangewend om visstok werk te doen, baie meer sinvol as om ‘n paar rand vir iemand in die hand te stop.
Oktober 29, 2007 at 9:09
Ek is nie van plan om geld te gee vir Louise nie – want ek het nie om te gee nie, maar ek kan vir haar en haar gesin bid, dalk ‘n paar oproepe maak om skoolboeke vir haar kinders te kry, selfs ‘n paar idees met haar uitruil hoe sy ‘n ekstra geldjie kan maak! Mens hoef nie altyd kontant te gee om mense te help nie – jy moet net bereid wees om so bietjie van jouself en jou kosbare tyd te gee!
Oktober 29, 2007 at 9:22
So much vir Louise dan. Ek moet bieg, sy het my verloor toe ek uiteindelik gaan sit en haar brief mooi deurgelees het en gesien het hoe sy aangaan oor hoe wit mense ook arm kan wees. Dit lyk vir my te veel asof sy impliseer wit armoede is meer skokkend as swart armoede – en ek vind daardie insinuasie beledigend.
Hier is my strategie: Dink by jouself wat jy vir Louise sou gee as sy jou oortuig het, vermenigvuldig daai bedrag met x2, en gee die geld vir iemand wat jy ken wat in ‘n shack in iemand anders se agterplaas woon.
Oktober 30, 2007 at 9:46
Ek lees vandag Louise skryf die volgende oor haar baas op haar blog:
“Ek het gedink hy gaan squeel, aangesien hy ‘n Jood is, en hulle nie baie lief vir betaal is nie, maar sonder enige moeilikheid het hy vir my gesê hy sal my vanaf 1 November R550 per week betaal. Ek het amper flou geword van verligting.”
Ek het nie gedink daar bestaan nog sulke mense nie. Hitler het by ons kom bedel.
Oktober 30, 2007 at 9:56
Nee magtag! Louise het hulp nodig, en dan praat ek nie van finansiële hulp nie.
Oktober 30, 2007 at 13:04
ROFL!! Sorry…. maar sy is amper nogal lagwekkend!!!!
Oktober 31, 2007 at 8:29
Goeiste, ek kan nie vir julle sê hoe ek nou gelag het vir die Zuit en Louise se korrespondensie nie!
(Zuit, ek dink ons moet die vasvra aand dalk uitstel – daar het iets voorgeval en ons sal dit nie kan maak nie.)
Oktober 31, 2007 at 16:09
ooooohooohoooh, nooit my weer, dan kom ek saam 🙂
November 2, 2007 at 13:02
Lekker om oor almal se raad te lees oor die vrou. Stem met Platterfuss. As ek sulke briewe in my email kry is dit sommer reguit junkmail toe. Die vrou is die kluts kwyt. Ek gaan nou sommer dadelik ook so brief opstel en op die net sit. Julle kan sommer in my Paypal account inbetaal.
November 12, 2007 at 8:42
Ai Zuit, ons almal weet jy het dit goed bedoel… Nou het jy jou les geleer en sal nie weer val vir sulke kansvatters en emosionele afpersing nie. Ek dink LL is absoluut belaglik! Wil iemand nie ‘n virus op haar blog plant nie? (Of is dit teen die etiese kode van bloggers? 😉 )
Oktober 24, 2007 at 17:19